Държавен вестник, бр. 61, 2015 г., стр. 26

СТР.  26	
Д Ъ Р Ж А В Е Н  В Е С Т Н И К 	
БРОЙ  61
Националната служба за охрана за изпълне­
ние на определените им в този закон задачи 
по охрана на лица, обекти или мероприятия.
(3) Информацията по ал. 1 и 2 се обработва, 
анализира, съхранява и унищожава по ред, 
определен от началника на Националната 
служба за охрана, при спазване изисквания­
та на Закона за защита на класифицираната 
информация и Закона за защита на личните 
данни.
Чл. 30. (1) За изпълнение на задачите си 
по този закон офицерите и сержантите от 
Националната служба за охрана могат да из­
вършват и проверки на предмети и вещества.
(2) За предотвратяване на посегателство 
върху живота, телесната неприкосновеност, 
здравето или достойнството на охраняваното 
лице, както и за осигуряване необезпокоява­
ното осъществяване на дейността му офице­
рите и сержантите от Националната служба 
за охрана могат да проверяват:
1. документите за самоличност;
2. багажа, товара, транспортните средства 
и съпроводителните им документи;
3. обекти. 
(3) Проверката се извършва по начин, 
който да не уронва честта и достойнството 
на гражданите. 
(4) За осъществяване на дейността по ох­
рана офицерите и сержантите от Национал­
ната служба за охрана могат да изграждат и 
използват технически средства или системи, 
включително за:
1. наблюдение и заснемане, като заснетите 
материали се използват само за:
а) изясняване на обстоятелства, свързани 
с посегателство срещу охранявано лице или 
охраняем обект; 
б) установяване на извършвано неправо­
мерно наблюдение на охраняваното лице или 
охраняемия обект;
в) целите на професионалната подготовка 
в службата;
2. радиосмущения при необходимост и при 
условие че не сриват въздушната, морската 
или речната навигация;
3. охранително-технически проверки.
Чл. 31. (1) За установяване съответствието 
с изискванията на нормативните актове на 
храните и напитките, предназначени за кон­
сумация от охраняваните лица, офицерите и 
сержантите имат право да: 
1. вземат проби и образци от храните и 
напитките и да възлагат изследването и ана­
лиза им на акредитирани лаборатории;
2. проверяват спазването на добрата про­
изводствена практика по смисъла на Закона 
за храните;
3. осъществяват наблюдение и контрол 
върху всички етапи от приготвянето до под­
насянето на храната и напитките.
(2) При установени несъответствия по ал. 1 
се уведомява началникът на Националната 
служба за охрана или оправомощено от него 
длъжностно лице.
Чл. 32. (1) Началникът на Националната 
служба за охрана утвърждава специални 
изисквания, вида, класа и броя на транс­
портните средства, с които се осъществява 
специализираният транспорт по чл. 19, както 
и специалните мерки за сигурност, свързани 
с придобиването, съхранението, начина на 
експлоатация и сервизното им обслужване.
(2) За гарантиране сигурността на специали­
зираните автомобили Националната служба 
за охрана осъществява тяхното обслужване 
и поддръжка в собствен автосервиз и гараж 
и извършва контрола по техническата им 
изправност. Началникът на Националната 
служба за охрана определя реда за ползване 
на специализираните услуги по изречение 
първо от трети лица.
Чл. 33. (1) При изпълнение на задачите си 
офицерите и сержантите от Националната 
служба за охрана използват лични предпазни 
и защитни средства.
(2) Редът за използване на средствата по 
ал. 1, техният вид и длъжностите, за които 
се полагат, се определят с правилника за 
прилагане на закона. 
Чл. 34. (1) При изпълнение на служебните 
си задължения офицерите и сержантите от 
Националната служба за охрана могат да из­
ползват физическа сила, помощни средства, 
специални техники и похвати само когато 
това е абсолютно необходимо при:
1. нападения срещу охранявано лице или 
служител на Националната служба за охрана 
при или по повод изпълнение на функциите 
му по този закон;
2. нападения на обекти по чл. 25 и 26;
3. противодействие или отказ да се изпълни 
законно разпореждане;
4. задържане на застрашаващо сигурността 
лице, което не се подчинява на разпореждане 
или оказва съпротива на служител от Наци­
оналната служба за охрана при или по повод 
изпълнение на функциите му по този закон.
(2) Физическа сила, помощни средства, 
специални техники и похвати могат да бъдат 
използвани след предупреждение с изключение 
на случаите на внезапно нападение.
(3) Помощни средства са: въжета, белез­
ници, електрошокови и други палки и прис­
пособления; димки; химически вещества, 
утвърдени от министъра на здравеопазване­
то; халосни патрони, патрони с гумени или 
пластмасови накрайници или шокови куршу­
ми; устройства за принудително спиране на 
превозни средства; устройства за отваряне на 
помещения, устройства за светлинно и звуково 
въздействие; бронирани машини.